|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 3184 Αθήνα, 30/01/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στον δίκαιο αγώνα των συναδέλφων εργαζομένων στο νοσοκομείο «Ερρίκος Ντυνάν», που προκήρυξαν 5ωρη στάση εργασίας για την Τετάρτη 31 Ιανουαρίου, από τις 7 π.μ. έως τις 12 μ.μ. και συγκέντρωση διαμαρτυρίας έξω από το κεντρικό κτήριο της Τράπεζας Πειραιώς.

Τα αιτήματα για άμεση καταβολή των οφειλομένων, για διασφάλιση πλήρους απασχόλησης για όλους τους εργαζόμενους, για εξάλειψη του απαράδεκτου φαινομένου των μισθολογικών διακρίσεων, είναι διεκδικήσεις που αφορούν όλο τον κλάδο και όχι μόνο.

Το ΕΚΑ καλεί τα σωματεία μέλη του, τους εργαζόμενους και τους συνταξιούχους του Λεκανοπεδίου της Αθήνας να στηρίξουν έμπρακτα τον αγώνα των συναδέλφων με την παρουσία τους στη συγκέντρωση διαμαρτυρία την Τετάρτη 31 Ιανουαρίου στο κεντρικό κτήριο της Τράπεζας Πειραιώς (Αμερικής 4).

**Το Δ.Σ.**